wickkiey/tamil-wikipedia-chunked huggingface dataset:
# இணைக்கையில் தலைகீழாகும் தோற்றமுரண்

களுக்கிடையேயான தொடர்பில் தோற்றமுரண்: தனித்தனியாகப் பார்க்கையில் ஊதா நிறப் புள்ளிகளைக் கொண்ட தொடர்பும் சிவப்புப் புள்ளிகள் காட்டும் தொடர்பும் மேல்நோக்கி இருந்தாலும் இரண்டையும் சேர்த்த குழுவில் தொடர்பு இறங்குமுகமாக உள்ளதைக் கருப்புக் கோட்டில் காணலாம்.]]  
புள்ளியியலிலும் நிகழ்தகவுக் கணிப்பிலும் இந்தத் தோற்றமுரண் காணப்படுகின்றது. இத்துறையில் இருவேறு குழுக்களின் இயைபுகள் அவற்றை இணைத்துப் பார்க்கையில் தலைகீழாகும் விளைவை **சிம்புசனின் தோற்றமுரண்** (*Simpson's paradox*) என்றும் **இணைக்கையில் தலைகீழாகும் தோற்றமுரண்** என்றும் வழங்குவர். இவ்விளைவு சமூகவியலிலும் மருத்துவ ஆய்வுகளிலும் அடிக்கடி ஏற்படுகிறது. எடுத்துக்காட்டாக ஒரு மருந்தை ஆண்களில் ஆய்வு செய்யும்போதும் பெண்களில் ஆய்வு செய்யும்போதும் மற்றொரு மருந்தைக் காட்டிலும் நல்லதாகத் தென்பட்டிருக்கலாம், ஆனால் ஆண்-பெண் எனப் பாராமல் பொதுமக்களில் ஆய்வு நிகழ்த்தும்போது வெற்றிவிகிதம் தலைகீழாக இருக்கலாம்.  
ஓர் இயைபில் தூண்டல் எது, விளைவு எது என்ற குழப்பத்தை இத்தோற்றமுரண் இன்னும் கூட்டுகிறது. இவ்விளைவைப் பற்றிப் புள்ளியலாளர்கள் நன்கு அறிந்துள்ளனர். இதைப் பற்றிப் பொதுமக்களிடையேயும் போதிய அறிமுகத்தை ஏற்படுத்துவதன் மூலம் ஆய்வு முடிவுகளை அவர்கள் சரியாகப் புரிந்து கொள்ள முடியும் எனக் கருதுகின்றனர்.  
1951-ஆம் ஆண்டு எடுவர்டு சிம்புசன் இவ்விளைவை விளக்கிக் கட்டுரை எழுதினார் என்றாலும் 1899-இல் கார்ல் பியர்சன் குழுவினரும் 1903-இல் உதினி இயூலும் இதையொத்த விளைவுகளைப் பற்றி எழுதியுள்ளனர். 1972-இல் கோலின் பிலித்து என்பவர் இவ்விளைவை சிம்புசனின் தோற்றமுரண் எனக் குறித்தார். பரவலாக *சிம்புசனின் தோற்றமுரண்* என்றோ *இயூல்-சிம்புசன் விளைவு* (*Yule–Simpson effect*) என்றோ அறியப்பட்டாலும் இதை முதன்முதலாகச் சிம்புசன் கண்டுபிடிக்கவில்லை என்பதால் பலர் *இணைப்பு தோற்றமுரண்*, *தலைகீழ் தோற்றமுரண்* போன்ற பெயர்களில் அழைக்கின்றனர்.
# இணைக்கையில் தலைகீழாகும் தோற்றமுரண்

## எடுத்துக்காட்டுகள்

சில வேளைகளில் கணிதப்பிரிவில் உதவித்தொகை பெற்ற ஆண் மாணவர்களின் விழுக்காடும், இயற்பியலில் உதவித்தொகை பெற்ற ஆண் மாணவர்களின் விழுக்காடும் முறையே அவ்வப் பிரிவுகளில் உதவித்தொகை பெற்ற பெண்களின் தேர்ச்சி விழுக்காட்டை விடக் கூடுதலாக இருப்பது போலத் தோன்றினாலும் மொத்தமாக இரண்டு பாடங்களையும் சேர்த்துப் பார்த்தால் உதவித்தொகை பெற்ற பெண்களின் விழுக்காடே கூடுதலாக இருப்பதைப் பார்க்கலாம்.  
இப்புனைவு எடுத்துக்காட்டில் கூடுதல் தேர்ச்சி வாய்ப்பைக் கொண்ட இயற்பியலில் மிகுதியான மாணவிகள் விண்ணப்பித்துக் குறைவான விழுக்காட்டில் தேர்ச்சி பெற்றிருந்தாலும் மொத்த எண்ணிக்கையில் அவற்றின் மதிப்பு தெரிகிறது. அதேபோலக் குறைவான தேர்ச்சி வாய்ப்பை உடைய கணிதப்பிரிவில் நிறைய மாணவர்கள் விண்ணப்பித்து மாணவிகளைக் காட்டிலும் கூடுதல் விழுக்காட்டில் தேர்ந்திருந்தாலும் மொத்த எண்ணிக்கையில் தேர்ச்சியடையாத மாணவர் எண்ணிக்கை கூடுகிறது. இதனாலேயே முரணான நிகழ்வுபோலத் தென்படுகிறது.
# இணைக்கையில் தலைகீழாகும் தோற்றமுரண்

## எடுத்துக்காட்டுகள்

### தேர்தல் வெற்றிப் புள்ளிகள்

சில நேரங்களில் தேர்தலில் ஓர் அணி மொத்த வாக்கு எண்ணிக்கையில் முதலாவதாக வந்தும் குறைவான தொகுதிகளிலேயே வெற்றி பெறும் நிலை இருப்பதுண்டு. அந்த அணி வாக்காளர் எண்ணிக்கை கூடுதலாக உள்ள தொகுதிகளில் அதிக வாக்குகளைப் பெற்று சில இடங்களில் மட்டும் வெற்றி பெற்றிருக்கும். அதே போன்ற வேறு சில பெரிய தொகுதிகளில் சிறிய வேறுபாட்டில் தோல்வியையும் கண்டிருக்கும். ஆனால் மாற்று அணியினர் பல தொகுதிகளிலும் சிறிய வேறுபாட்டுடன் வெற்றி பெற்றிருப்பார்கள். அதனால் ஒப்பீட்டளவில் குறைந்த வாக்குகளைப் பெற்றிருந்தாலும் கூடுதல் தொகுதிகளில் வென்று ஆட்சியைக் கைப்பற்றும் வாய்ப்பைப் பெறுவார்கள். காட்டாக, 2005-ஆம் ஆண்டு ஐக்கிய இராச்சியத்தில் நடைபெற்ற பொதுத்தேர்தலில் 35.2 விழுக்காடு வாக்குகளை மட்டுமே பெற்றிருந்த உழைப்பாளர் கட்சி 40.7 விழுக்காடு இடங்களைக் கைப்பற்றி ஆட்சி அமைத்தது. இவ்விளைவினால்தான் கடைசிநேரம் முடிவு செய்யும் கட்சிசாரா வாக்காளர்களின் வாக்குகளும் சில சிறு கட்சிகளின் வாக்குகளும் முதன்மை பெறுகின்றன. கருத்துக் கணிப்புகள் முற்றிலும் தவறாகப் போகும் வாய்ப்பும் இதனால் கூடும். தேர்தல் கணிப்பியலாளர்கள் இதை அலசுவர். இதையொத்த தோற்றமுரண் அமெரிக்க குடியரசுத்தலைவர் தேர்தலில் நடைபெற்றுள்ளது. 2000-ஆம் ஆண்டு தேர்தலில் சியார்ச்சு புசு அல் கோரைக் காட்டிலும் குறைவான நேரடி வாக்குகளையே பெற்றிருந்தாலும், தொகுதிகளின் எண்ணிக்கையில் கூடுதலாகப் பெற்று குடியரசுத் தலைவராகத் தேர்ந்தெடுக்கப்பட்டார்.
# இணைக்கையில் தலைகீழாகும் தோற்றமுரண்

## எடுத்துக்காட்டுகள்

### சிறுநீரகக் கல்லுக்கான மருத்துவம்

சிறுநீரகக் கற்களுக்கான மருத்துவ முறைகளைப் பற்றிய ஆய்வு ஒன்றின் முடிவுகள் ஒன்றுக்கொன்று முரண்படுவது போல இருந்தன.  
இருவேறு மருத்துவ முறைகள் சிறிய மற்றும் பெரிய கற்களுக்கான தீர்வில் எவ்வளவு வெற்றி பெற்றன என்பதைக் கீழேயுள்ள புள்ளிகள் காட்டுகின்றன. *அ* குறியிட்ட முறையில் சிறுநீரகத்தை அறுத்துக் கல்லை நீக்குவர், *ஆ* குறியிட்ட முறையில் தோலில் சிறுதுளையிட்டுக் கல்லை நீக்குவர்.:  
| *குழு 2*
87% (234/270) |
| --- |  
இங்கே பார்த்தால் *அ* முறை சிறிய கற்களுக்கும், பெரிய கற்களுக்கும் தனித்தனியே சிறந்த முறையாகத் தெரிகிறது. ஆனால், மொத்த புள்ளிகளைப் பார்த்தால் *ஆ* முறை மேம்பட்டதாகத் தெரிகிறது. கல் பருமன் ஒரு முக்கிய குழப்ப மாறி என்பதை இது உணர்த்துகிறது.  
எந்தச் சிகிச்சை மேம்பட்டது என்பதை எவ்வளவு விழுக்காடு வெற்றி பெற்றது என்பதைப் பொறுத்து மட்டும் பார்த்தோம். அங்கே கற்களைத் தனித்தனியாக வகைப்படுத்திப் பார்க்கும்போது முரணான முடிவு கிடைக்கிறது. இது பின்வரும் காரணங்களால் நிகழ்கிறது:
1. சிகிச்சை முறைகளைப் பயன்படுத்திய எண்ணிக்கை மிகவும் வேறுபடுகிறது. அதிலும் எவ்வெவ் இடங்களில் எந்தமுறையைக் கையாண்டுள்ளனர் என்பதையும் பார்க்க வேண்டும். மருத்துவர்கள் சிக்கலான பெரிய கற்களுக்கே (குழு 3; 263 முறை) பெரும்பாலும் *அ* முறையைக் கையாண்டுள்ளனர். குறைவான தோல்வி வாய்ப்பு உள்ள இடங்களில் மட்டும் *ஆ* முறையை மிகுதியாகக் கையாண்டுள்ளனர் (குழு 2: 270 முறை). அதனால் பெட்டியில் மூன்றாவதும் இரண்டாவதும் உள்ள அறைகளில் இருக்கும் புள்ளிகளே முடிவில் முக்கியத்துவம் பெற்றுள்ளன.
1. வெற்றி வாய்ப்பு குறைவாக உள்ள *ஆ* முறையைச் சிறிய கற்களுக்குப் பயன்படுத்தும்போது *அ* முறையைப் பெரிய கற்களுக்குப் பயன்படுத்தும்போது பெற்ற வெற்றியைக் காட்டிலும் கூடுதலாக உள்ளது. இங்கே சிகிச்சை முறையைக் காட்டிலும் நோயின் தன்மை (அதாவது கல்லின் பருமன்) தான் வெற்றியை முடிவு செய்வதில் பெரும்பங்கு வகித்துள்ளது.
# இணைக்கையில் தலைகீழாகும் தோற்றமுரண்

## எடுத்துக்காட்டுகள்

### பெர்க்கிளி பால்சார்புக் குற்றச்சாட்டு

பெர்க்கிளியில் உள்ள கலிஃபோர்னியாப் பல்கலைக்கழகத்தின் மீது எழுந்த பால்சார்புக் குற்றச்சாட்டு வழக்கு ஒன்று சிம்புசனின் தோற்றமுரணுக்கான நிகழ்வாழ்வு எடுத்துக்காட்டு ஆகும். 1973-ஆம் ஆண்டு அப்பல்கலைக்கழகத்தில் முதுநிலைக் கல்விக்கு விண்ணப்பித்த நபர்களிடையே ஆண்களில் மட்டும் கூடுதல் விழுக்காட்டினருக்கு இடம் கிடைத்திருந்தது என்பது குற்றச்சாட்டு. இவர்களின் விகிதம், பெண் விண்ணப்பதாரர்களில் இடம் கிடைத்தவர்களின் விழுக்காட்டைக் காட்டிலும் மிகுதியாக உயர்ந்து இருந்தது. அந்த அளவு வேறுபாடு தற்செயலாக நிகழ்ந்திருக்க முடியாதெனக் கருதினர்.  
| விண்ணப்பித்தவர்கள் | இடம் கிடைத்தவர்கள் |
| --- | --- |  
ஆனால், துறைவாரியாக இடம் பெற்றவர்களின் புள்ளிகளைப் பார்க்கையில் பெண்களுக்கு எதிரான சேர்க்கை இருக்கவில்லை. உண்மையில் பார்த்தால் ஒரு சிறு அளவு சாய்வு பெண்களுக்கு ஆதரவாகத்தான் இருந்தது. இவ்விளைவு அடிப்பந்தாட்டத்திலும் ஏற்படுவதை அறிந்துள்ளனர்.
# இணைக்கையில் தலைகீழாகும் தோற்றமுரண்

## திசைவெளிப் பார்வை

ஓர் ஈரச்சு திசையன் வெளியில் இத்தோற்றமுரணைக் காட்டலாம். வெற்றி வாய்ப்பு <math>p/q</math> என்பதை <math>p/q</math> சரிவைக் கொண்ட <math>\overrightarrow{A}=(q,p)</math> திசையனைக் கொண்டு குறிக்கலாம். <math>p_1/q_1</math>, <math>p_2/q_2</math> எனும் வெற்றிவாய்ப்புக்களைச் சேர்த்தால் கிடைக்கும் வெற்றிவாய்ப்பை <math>(q_1, p_1)</math>, <math>(q_2, p_2)</math> திசையன்களைக் கூட்டிப் பார்த்தால் அறியலாம். இணைகர விதியின்படி அத்திசையன்களின் கூட்டு <math>\frac{p_1+p_2}{q_1+q_2}</math> என்ற சரிவைக் கொண்ட <math>(q_1+q_2, p_1+p_2)</math> எனும் திசையனாகும்.  
நீல நிறக் கோடுகளால் குறிக்கப்பட்ட இரு திசையன்களும் முறையே அவற்றின் ஒத்த சரிவைக் கொண்ட சிகப்புக் கோட்டுத் திசையன்களைக் காட்டிலும் குறைவான சரிவைக் கொண்டிருந்தாலும் அவற்றின் கூட்டு சிகப்புக் கோட்டுத் திசையன்களின் கூட்டைக் காட்டிலும் கூடுதல் சரிவைக் கொண்டிருப்பதைக் காணலாம்.
# இணைக்கையில் தலைகீழாகும் தோற்றமுரண்

## இம்முரண்தோற்றத்தின் உளவியற் பின்புலம்

இவ்விளைவை மனித மனம் ஏற்பதில் என்ன தடை என்பதை அறியும் பொருட்டு உளவியலாளர்கள் ஆய்வு செய்கின்றனர். ஆண்களுக்கும் பெண்களுக்கும் நலம்புரியும் மருத்துவம் பொதுவாக மக்களுக்கு என்று பார்த்தால் அவ்வளவு பயன் தருவதில்லை என்கிற முடிவை எளிதாக ஏற்க முடிவதில்லை. அதற்குக் காரணமான ஆழ்நிலை அறிவு என்ன, அது எத்தகைய வடிவில் மூளையில் பதிந்துள்ளது என்று அறிய முற்படுகிறார்கள். வினைகளுக்கும் விளைவுகளுக்கும் இடையேயான அடிப்படையான தூண்டல் ஏரணம் ஒன்று மூளைக்குள் இருக்க வேண்டுமென மெய்யியலாளர்கள் நினைக்கிறார்கள். இவ்வேரணத்தை ஒட்டியது சாவேசு என்பவர் முன்மொழிந்த "மாறாநிலைக் கோட்பாடு" (*sure thing principle*) ஆகும். என உள்ளது.
# நொதுமி விண்மீன்

ஒரு மிகப் பெரிய விண்மீன் ஈர்ப்பு சக்தியால் உருவான வீழ்ச்சியால் மீயொழிர் வெடிப்புக்கு உட்பட்டு மீதியாக உருவாகும் ஒரு விண்மீன் வகையே **நொதுமி விண்மீன்** ஆகும். இவ்வகை விண்மீன்கள் மீயொழிர் வெடிப்பில் இருந்து மீண்ட நொதுமிகளாலேயே உருவாக்கப்பட்டு உள்ளன. இவை மிகுந்த வெப்பமுடைய விண்மீன்களாகும். குவான்டம் கொள்கைக்கேற்ப இவ்வகை விண்மீன்கள் மென்மேலும் சுருக்கமடைய முடியாது. நொதுமி விண்மீன் சூரியனைப் போல ஒன்று தொடக்கம் இரண்டு மடங்கு திணிவைக் கொண்டாலும், இவ் விண்மீன் மிகவும் சிறியது. அதாவது புவியில் உள்ள சராசரி நகரத்தின் நீளத்தையே ஆரையாகக் கொண்டுள்ளது (12&nbsp;km).
# நொதுமி விண்மீன்

## உருவாகும் விதம்

மீயொளிர் விண்மீன் வெடிப்பு ஒன்றின் போது மிகப்பெரும் விண்மீனின் உள்ளகம் ஈர்ப்பால் சுருக்கப்பட்டு நொதுமி விண்மீனாக மாற்றமடைகின்றது.
# நொதுமி விண்மீன்

## துடிவிண்மீன்

மூலக்கட்டுரை - துடிவிண்மீன்  
மிகவும் அடர்த்தி வாய்ந்த நொதுமி விண்மீன், மிகவும் வேகமாக சுற்றும் தன்மை கொண்டது. அவ்வாறு சுற்றும் போது இதன் ஒளி புவிக்கு விட்டுவிட்டு வரக்கூடியதாக இருக்கும். இவ்வாறு வரும் அலைகளே துடிப்பலைகள் எனப்படும். இது 4 நொடிகளுக்கு 3 துடிப்புகளை சீராக வெளியிடும்.
# நொதுமி விண்மீன்

## துடிவிண்மீன்

### கண்டுபிடிப்பு

இதை 1967ஆம் ஆண்டு அண்டனி மற்றும் பர்னல் என்ற இரு வானியலாலர்கள் கண்டறிந்தனர். இதற்கு முன் இத்துடிப்பலைகளை வேற்று கிரக வாசிகள் அனுப்பும் சிக்னல் என இதை கண்டுபிடிக்கும் வரை நம்பிக்கொண்டிருந்தனர்.
# நொதுமி விண்மீன்

## கண்டுபிடிப்பின் வரலாறு

1934ஆம் ஆண்டு *வால்டர் பேட்* என்பாரும் *பிரிட்ஸ் சுவிக்கி* என்பாரும் முதன்முதலில் நொதுமி விண்மீன் இருக்கக் கூடும் என முன்மொழிந்தனர். பின்னர் பல வகை தொலைக் காட்டிகள் மூலம் நொதுமி விண்மீன் அவதானிக்கப்பட்டது.
# ஆர்தர் ஹெய்லி

**ஆர்தர் ஹெய்லி** (*Arthur Hailey*, 5 ஏப்ரல் 1920 -
24 நவம்பர் 2004) ஒரு கனடிய பிரித்தானிய எழுத்தாளர் ஆவார்.
# ஆர்தர் ஹெய்லி

## வாழ்க்கை

இவர் பிறந்த ஊர் லுட்டன், பெட்ஃபோர்டுசையர், இங்கிலாந்து, ஹெய்லி வேலை செய்தது இராயல் ஏர் ஃபோர்ஸ் இரண்டாம் உலகப்போர் தொடக்கத்திலிருந்து முடியும் வரை ( 1939 - 1947 )
# இயற்கைக்கான உலகளாவிய நிதியம்

**இயற்கைக்கான உலகளாவிய நிதியம்**(*World Wide Fund for Nature*) (WWF) என்பது ஓர் அரசு சார்பற்ற சர்வதேச நிறுவனம் ஆகும். இந்நிறுவனம் இயற்கையைப் பாதுகாப்பதற்காக உருவாக்கப்பட்டதாகும். இது உலகின் 100க்கும் மேற்பட்ட நாடுகளில் 1300க்கும் மேற்பட்ட இயற்கைப் பாதுகாப்பு திட்டங்களுக்குப் பங்களிப்பு செய்து வருகின்றது. இந்நிறுவனத்திற்கு 5 மில்லியனுக்கும் மேற்பட்டோர் உதவித் தொகை வழங்குகின்றனர்.
# அமெரிக்கத் தொழிலாளர் நாள்

:*இந்தக் கட்டுரை ஐக்கிய அமெரிக்காவின் விடுமுறை நாளைக் குறித்தது. உலகின் பிற பகுதிகளில் கடைபிடிக்கப்படும் தொழிலாளர் நாட்களைக் குறித்துக் காண தொழிலாளர் நாள்.*  
**தொழிலாளர் நாள்** (*Labor Day*) ஐக்கிய அமெரிக்காவின் கூட்டரசு விடுமுறை நாளாக ஒவ்வொரு ஆண்டும் செப்டம்பர் மாதத்தின் முதல் திங்கட்கிழமை அன்று கொண்டாடப் படுகிறது. 2012ஆம் ஆண்டில் செப்டம்பர் 3 அன்று இது கொண்டாடப்படுகிறது. இந்நாளில் பொருளியல், சமூகத் துறைகளில் உழைப்பாளிகளின் பங்களிப்பு நினைவுகூரப்படுகிறது. மேலும் இது பல அமெரிக்கர்களால் வேனில் காலத்தின் கடைசி நாளாகக் கருதப்படுகிறது. இந்த நாளில் பல பேரணிகளும் விருந்துக் கூட்டங்களும் தடகளப் போட்டிகளும் நடத்தப்படுகின்றன. அமெரிக்கத் தேசிய காற்பந்து லீகின் (NFL) போட்டிகள் இந்த நாளில் துவங்கும். பல மாநிலங்களில் பள்ளிகள் தொழிலாளர் நாளிற்கு அடுத்த நாள் துவங்குகின்றன.
# தொலெமியின் தேற்றம்

யூக்ளிடிய வடிவவியலில் **தொலெமியின் தேற்றம்** (*Ptolemy's theorem*) ஒரு வட்ட நாற்கரத்தின் நான்கு பக்கங்களுக்கும் இரு மூலைவிட்டங்களுக்கும் இடையேயுள்ள தொடர்பைத் தருகிறது. கிரேக்க வானிலையியலாளரும் கணிதவியலாளருமான தொலெமியின் பெயரால் இத்தேற்றம் அழைக்கப்படுகிறது. தொலெமி வானிலையியல் பயன்பாட்டுக்கு உதவும் வகையில் தனது நாண்களின் அட்டவணை, முக்கோணவியல் அட்டவணை ஆகியவற்ற உருவாக்குவதற்கு இத்தேற்றத்தைப் பயன்படுத்தியுள்ளார்.  
தேற்றத்தின் கூற்று:  
ஒரு தரப்பட்ட நாற்கரத்தின் நான்கு உச்சிகள் *A*, *B*, *C*, *D* ஒரே வட்டத்தில் அமைந்தால்:  
: <math>|\overline{AC}|\cdot |\overline{BD}|=|\overline{AB}|\cdot |\overline{CD}|+|\overline{BC}|\cdot |\overline{AD}|</math>  
அதாவது இத்தேற்றத்தின்படி:  
:*ஒரு நாற்கரத்தின் நான்கு உச்சிகளும் ஒரே வட்டத்தின் மீதமைந்தால் அந்நாற்கரத்தின் மூலைவிட்ட நீளங்களின் பெருக்குத்தொகையானது அதன் எதிரெதிர் பக்கங்களின் பெருக்குத்தொகைகளின் கூடுதலுக்குச் சமமாகும்.*  
மேலும் தொலெமியின் தேற்றத்தின் மறுதலையும் உண்மையாகும்:  
:*ஒரு நாற்கரத்தின் எதிரெதிர் பக்கங்களின் பெருக்குத்தொகைகளின் கூடுதலுக்குச் அதன் மூலைவிட்ட நீளங்களின் பெருக்குத்தொகையானது சமமாக இருந்தால் அந்நாற்கரத்தின் நான்கு உச்சிகளும் ஒரே வட்டத்தின் மேல் அமையும்.*
# தொலெமியின் தேற்றம்

## எடுத்துக்காட்டுக்கள்

### சமபக்க முக்கோணம்

ஒரு வட்டத்துக்குள் வரையப்பட்ட சமபக்க முக்கோணம் பற்றிய தேற்றமொன்று தொலெமி தேற்றத்தின் கிளைமுடிவாகக் கிடைக்கிறது.  
வட்டத்துக்குள் வரையப்பட்ட ஒரு சமபக்க முக்கோணமும் அவ்வட்டத்தின் மீது அமையும் ஒரு புள்ளியையும் எடுத்துக்கொள்ள:  
வட்டத்தின் மீதுள்ள புள்ளிக்கும் அப்புள்ளியிலிருந்து அதிக தொலைவிலுள்ள சமபக்க முக்கோண உச்சிக்கும் இடையிலுள்ள தூரமானது, முக்கோணத்தின் மற்ற இரு உச்சிகளுக்கும் அந்தப் புள்ளிக்கும் இடையே உள்ள தூரங்களின் கூடுதலுக்குச் சமமாகும்.  
**நிறுவல்:**
சமபக்க முக்கோணம் ABC இன் மூன்று உச்சிகளும் அதன் சுற்றுவட்டத்தின் மேலுள்ள ஒருபுள்ளியும் சேர்ந்து ஒரு வட்ட நாற்கரத்தை அமைக்கின்றன. படத்தில் தரப்பட்டுள்ள இந்த வட்ட நாற்கரத்தின் மூலைவிட்டமொன்று சமபக்க முக்கோணத்தின் பக்கமாக அமைகிறது. எனவே அம்மூலைவிட்டத்தின் நீளம் *s* தொலெமியின் தேற்ற முடிவைப் பயன்படுத்த:  
:<math>
qs=ps+rs\Rightarrow q=p+r.
</math>
# தொலெமியின் தேற்றம்

## எடுத்துக்காட்டுக்கள்

### சதுரம்

எந்தவொரு சதுரத்தையும் ஒரு வட்டத்துக்குள் வரைய முடியும். ஒரு சதுரத்தின் சுற்றுவட்டத்தின் மையம், சதுரத்தின் பொருள் மையமாக ( of mass) இருக்கும். சதுரத்தின் பக்க அளவு <math>a,</math> மூலைவிட்டத்தின் நீளம் <math>d,</math>எனில் தொலெமியின் தேற்றப்படி:
:<math>d^2 = a^2 + a^2 = 2a^2\Rightarrow d = a\sqrt{2}</math>
# தொலெமியின் தேற்றம்

## எடுத்துக்காட்டுக்கள்

### செவ்வகம்

ஒரு செவ்வகத்தில் தொலெமியின் தேற்றம் பித்தாகரசின் தேற்றமாகிறது. சுற்றுவட்ட மையம் செவ்வகத்தின் மூலைவிட்டங்கள் வெட்டிக் கொள்ளும் புள்ளியில் அமையும். செவ்வகத்தின் பக்க அளவுகள் *a* , *b* மற்றும் மூலைவிட்டம் *d* (செவ்வகத்தின் மூலைவிட்டங்கள் சம நீளமுடையவை) எனில் தொலமியின் தேற்றப்படி:  
: <math> d^2 = a^2 + b^2 </math>  
இம்முடிவு படத்தில் காணப்படும் செங்கோண முக்கோணத்தில் பித்தாகரசு தேற்ற முடிவாக இருப்பதையும் காணலாம்.
# தொலெமியின் தேற்றம்

## எடுத்துக்காட்டுக்கள்

### ஐங்கோணம்

ஒரு ஒழுங்கு ஐங்கோணத்தின் பக்க அளவுக்கும் பொது நீளமுடைய அதன் நாண்களுக்கும் இடையேயுள்ள தொடர்பினை தொலெமியின் தேற்றத்திலிருந்து பெறலாம். ஐங்கோணத்தின் பக்க நீளம் *a* மற்றும் சம நீளமுடைய ஐந்து நாண்களின் பொது நீளம் *b* எனில் பக்க அளவுக்கும் நாணின் நீளத்திற்கும் இடையேயான தொடர்பு:  
:<math>b^2 = a^2 + ab </math>  
இதிலிருந்து பொன் விகிதம்:  
:<math>\varphi = {b \over a} = \over 2}.</math>
# தொலெமியின் தேற்றம்

## எடுத்துக்காட்டுக்கள்

### தசகோணத்தின் பக்கம்

ஒழுங்கு ஐங்கோணம் *ABCDE* இன் சுற்றுவட்டத்தின் விட்டம் AF, DC பக்கத்தை இருசமக்கூறிடுமாறு வரைந்தால், DF, CF இரண்டும் அவ்வட்டத்துக்குள் வரையக்கூடிய ஒரு தசகோணத்தின் பக்கங்களாக (c) அமையும். இப்போது தொலெமியின் தேற்றத்தை *ADFC* வட்ட நாற்கரத்துக்குப் பயன்படுத்தக் கிடைக்கும் முடிவு:  
:<math>ad=2bc\;</math>  
பொன் விகிதம், <math>\varphi = \frac{b}{a}\Rightarrow b = \varphi a</math>  
இதனைப் பயன்படுத்த:  
:<math>\Rightarrow ad=2\varphi ac</math>  
:<math>\Rightarrow c=\frac{d}{2\varphi}.</math>  
இது ஒழுங்கு தசகோணத்தின் பக்க அளவை சுற்றுவட்ட விட்டத்தின் மூலமாகக் காணும் வாய்ப்பாட்டினைத் தருகிறது.  
செங்கோண முக்கோணம் AFD இல் பித்தாகரசு தேற்றத்தைப் பயன்படுத்தி ஒழுங்கு ஐங்கோணத்தின் மூலைவிட்டத்தின் அளவை ("b") விட்டத்தின் மூலம் கண்டுபிடித்த பின் அந்த மதிப்பைப் பயன்படுத்திக் காணப்படும் ஐங்கோணத்தின் பக்கம் "a" இன் மதிப்பு:  
::<math>a=\frac {b} {\varphi}=b(\varphi-1).\ </math>  
தொலமியின் தேற்றத்திலிருந்து பெறப்படும் இம்முடிவினை நிக்கோலாஸ் கோப்பர்னிக்கஸ் பின்வருமாறு குறிப்பிடுகிறார்:  
:*"ஒரு வட்டத்தின் விட்டம் தரப்பட்டிருக்குமேயானால், அவ்வட்டத்துக்குள் வரையப்படும் முக்கோணம், நாற்கரம், ஐங்கோணம், அறுகோணம், தசகோணம் ஆகியவற்றின் பக்கங்களும் தரப்பட்டுள்ளன."* –
# தொலெமியின் தேற்றம்

## நிறுவல்

1. ABCD ஒரு வட்ட நாற்கரம்
1. நாண் BC இல், ∠BAC = ∠BDC; நாண் AB இல், ∠ADB = ∠ACB.
1. ∠ABK = ∠CBD என்றவாறு AC இன் மீது K புள்ளி குறிக்கப்படுகிறது;
1. ∠ABK + ∠CBK = ∠ABC = ∠CBD + ∠ABD என்பதால், ∠CBK = ∠ABD.
1. இப்பொழுது △ABK , △DBC இரண்டும் வடிவொத்தவை; அதேபோல் △ABD, △KBC இரண்டும் வடிவொத்தவை.
1. எனவே AK/AB = CD/BD; CK/BC = DA/BD;
1. அதாவது AK·BD = AB·CD; CK·BD = BC·DA;
1. இவ்விரண்டையும் கூட்ட: AK·BD + CK·BD = AB·CD + BC·DA;
1. (AK+CK)·BD = AB·CD + BC·DA;
1. AK+CK = AC என்பதால், AC·BD = AB·CD + BC·DA  
தொலெமியின் தேற்றம் நிறுவப்பட்டது.  
(எளிய வட்ட நாற்கரங்களுக்கு மட்டுமே இந்த நிறுவல் சரியானது. சிக்கலான நாற்கரங்களுக்கு புள்ளி K, கோட்டுத்துண்டு AC இல் வெளிப்பக்கமாக அமையும். இதனால் AK&minus;CK=±AC)
# தொலெமியின் தேற்றம்

## தொலெமியின் சமமின்மை

தொலமியின் தேற்றத்தில் தரப்பட்டுள்ள சமன்பாடு வட்டத்துக்குள் வரையப்படாத நாற்கரங்களுக்கு உண்மையாக இருக்காது. வட்ட நாற்கரத்துக்கு மட்டும் பொருந்தும் இச்சமன்பாடு பிற நாற்கரங்களுக்கும் பொருந்தும் சமனின்மையாக நீட்டிக்கப்பட்டு, தொலெமியின் சமனின்மை என அழைக்கப்படுகிறது.  
ஒரு நாற்கரம் *ABCD* இல்,  
: <math>\overline{AB}\cdot \overline{CD}+\overline{BC}\cdot \overline{DA} \ge \overline{AC}\cdot \overline{BD}</math>  
நாற்கரம் வட்ட நாற்கரமாக இருந்தால், இருந்தால் மட்டுமே, இந்தச் சமனின்மையின் சமக்குறி உண்மையாக இருக்கும்.
# வாழைச்சேனை வாவி

**வாழைச்சேனை வாவி** (*Valaichchenai Lagoon*) இலங்கையின் மட்டக்களப்புப் பிரதேசத்திலுள்ள வாழைச்சேனை, ஓட்டமாவடி பிரதேசத்தை அண்மித்து அமைந்துள்ள வாவியாகும்.  
இந்த வாவி சேறு கொண்ட தீவுகள், சதுப்பு நிலத் தாவரங்கள், பவளப் பாறைகள், சகதிகள் என்பவற்றைக் கொண்டுள்ளது. இது மாதுரு ஓயாவை இணைக்கிறது. இதன் குடாப்பகுதி மழை காலத்தில் திறக்கிறது. இரண்டு மீட்டர் ஆழம் கொண்ட இவ்வாவி 40–60&nbsp; செ.மீ நீரோட்டம் கொண்டது. ஓட்டமாவடிப் பாலம் இவ்வாவியைக் கடப்பதால் பிரதான நிலத்திடன் வாழைச்சேனைப் பகுதி இணைகிறது.
# ஓட்டமாவடிப் பாலம்

**ஓட்டமாவடிப் பாலம்** எனப்படுவது பிரித்தானியர் இலங்கையை ஆட்சி செய்தபோது 1924 இல் கட்டிய ஒரு பாலமாகும். இது 250 மீட்டர் நீளமுள்ள இரும்புப் பாலமாகும். மாதுறு ஓயா ஆற்றின் கிளையாறின் மேலாக இப்பாலம் அமைக்கப்பட்டுள்ளது. இது சிதைவடைந்த நிலையில் 2008ஆம் ஆண்டு இசுப்பெயின் நாட்டின் நிதியுதவியுடன் இதன் அருகிலாக புதிய பாலம் கட்டப்பட்டுள்ளது. இப்பாலத்தின் ஊடாக புகையிரதப் போக்குவரத்தும் நடைபெறும் வகையில் பாலம் அமைக்கப்பட்டுள்ளது. புதிய பாலம் 2010 இல் பொதுப் போக்குவரத்துக்குத் திறந்துவிடப்பட்டது.
# இலங்கையில் சமயம்

இலங்கையிலுள்ளவர்கள் பல்வேறு வகையான சமயங்கள் நம்பிக்கைகளைக் கொண்டுள்ளனர். 70% இலங்கையர்கள் தேரவாத பௌத்தத்தையும், 12.5% இந்து சமயத்தையும், 10% இஸ்லாத்தையும், 7.5% கிறித்தவத்தையும் தங்கள் சமயமாகக் கொண்டுள்ளனர். இலங்கை 3ஆவது சமய நம்பிக்கை கொண்ட நாடாக 2008இல் கல்லொப் வாக்கெடுப்பு மூலம் கண்டறியப்பட்டது. இதில் 99% இலங்கையர் தங்கள் வாழ்வில் சமயம் முக்கியமானது எனத் தெரிவித்தனர்  
| பௌத்தம் [70%] | சைவம் [12.5%] | இஸ்லாம் [10%] | கிறிஸ்தவம் [7.5%] |
| --- | --- | --- | --- |
| இலங்கையிலுள்ள பிரதான நான்கு மதங்களின் பரம்பல். இங்குள்ள வீதம் 2001 ஆண்டு சனத்தொகை கணக்கெடுப்பின்படி அமைந்துள்ளன. சாய்வெழுத்தில் உள்ளது 1981 ஆண்டு சனத்தொகை கணக்கெடுப்பாகும். சனத்தொகை பரம்பல் 1981க்கு பின்பு ஏற்பட்டதாகும். அதன் பின்பான கணக்கெடுப்பு அம் மாவட்டங்களில் இல்லை. | } |  |  |
# மாதுரு ஓயா தேசிய பூங்கா

**மாதுரு ஓயா தேசிய பூங்கா** (*Maduru Oya National Park*) என்பது இலங்கையிலுள்ள ஒரு தேசியப் பூங்காவாகும். இது மகாவலி அபிவிருத்தித் திட்டத்தின் கீழும் மாதுரு ஓயா நீர்த்தேக்க நீரேந்து பிரதேச செயற்பாட்டின் கீழும் உருவாக்கப்பட்டது. இது பூங்காவாக 1983 நவம்பரில் அறிவிக்கப்பட்டது. இது வன உயிரினங்களின் சரணாலயமாக குறிப்பாக யானைகளின் சரணாலயமாக காணப்படுகின்றது. இது ஐந்து நீர்த்தேக்க நீரேந்து பகுதிகளை பாதுகாக்கவும் முக்கியத்துவம் பெறுகின்றது. இலங்கையின் சுதேசிய இனக் குழுவான வேடுவர் சமூகம் இங்குள்ள கெனனிகலை எனுமிடத்தில் வாழ்கின்றனர். இப்பூங்கா கொழும்பிலிருந்து வடகிழக்கில் தொலைவில் அமைந்துள்ளது.
# முதலாம் கார்க்கோவ் சண்டை

**முதலாம் கார்க்கோவ் சண்டை** (*First Battle of Kharkov*) 1941ல் இரண்டாம் உலகப் போரின் கிழக்குப் போர்முனையில் நிகழ்ந்தது. இது சோவியத் ஒன்றியத்தின் மீது ஜெர்மானியப் படையெடுப்பான பர்பரோசா நடவடிக்கையின் பகுதியாகும். இதில் ஜெர்மானியப் படைகள் தற்கால உக்ரைனில் உள்ள கார்க்கோவ் (கார்கீவ்) நகரைச் சுற்றி வளைத்துக் கைப்பற்றின.  
கார்க்கோவ் நகரம் மேல்நிலை உத்தியளவில் சோவியத் ஒன்றியத்தின் மிக முக்கிய போக்குவரத்து மையங்களில் ஒன்றாகக் கருதப்பட்டது. கிழக்கு-மேற்கு மற்றும் வடக்கு-தெற்கு உக்ரைன், டினீப்பர், கிரிமியா, காக்கஸ், டோன்பாஸ் போன்ற பகுதிகளை ஒன்றிணைக்கும் மையமாக இருந்தது. சோவியத் ஒன்றியத்தின் முக்கிய போர் டாங்கான டி-34 ரக டாங்குகளைத் தயாரிக்கும் மாபெரும் தொழிற்சாலையும் அங்கு அமைந்திருந்தது. மேலும் மாஸ்கோவை நோக்கி முன்னேறிக்கொண்டிருந்த ஜெர்மானியப் படைகளை கார்க்கோவைத் தளமாகக் கொண்ட சோவியத் படைகள் பக்கவாட்டில் தாக்கும் சாத்தியமிருந்தது. இக்காரணங்களால் கார்க்கோவ் நகரைக் கைப்பற்றா ஜெர்மானிய உத்தியாளர்கள் முடிவு செய்தனர். ஜெர்மானிய ஆர்மி குரூப் தெற்கின் ஒரு பிரிவான 6வது ஆர்மியிடம் நகரைக் கைப்பற்றும் பொறுப்பு தரப்பட்டது. சோவியத் தரப்பில் 38வது ஆர்மி நகரைப் பாதுகாத்து வந்தது.  
சண்டை தொடங்கும் முன்னரே நகரை நீண்ட நாள் பாதுகாக்க முடியாது என்பதை உணர்ந்த சோவியத் தளபதிகள், நகரின் தொழிற்சாலைகளைக் காப்பற்றுவதை முக்கிய இலக்காகக் கொண்டனர். கார்க்கோவின் தொழிற்சாலைகள் பிரித்தெடுக்கப்பட்டு கிழக்கே கொண்டு செல்லப்படும் வரை ஜெர்மானியப் படைகள் நகரைக் கைப்பற்றாது தடுக்க 38வது ஆர்மிக்கு உத்தரவிட்டனர். அக்டோபர் 20ம் தேதி ஜெர்மானியப் படைகள் கார்க்கோவ் நகரைத் தாக்கின. நான்கு நாட்கள் வரை சோவியத் பாதுகாவல் படைகள் நகரைப் பாதுகாத்தன. அக்டோபர் 24ம் தேதி நகர் ஜெர்மானியப் படைகள் வசமான போது, அதன் தொழிற்சாலைகளில் பெரும்பாலானவை பிரித்தெடுக்கபபட்டு பாதுகாப்பாக சோவியத் ஒன்றியத்தின் பிற பகுதிகளுக்கு அனுப்பட்டுவிட்டன.
# இலங்கை யானை

இலங்கை யானை ஆசிய யானைகளில் உப இனத்தைச் சார்ந்ததாகும். இதுபற்றி முதலில் கரோலஸ் லின்னேயஸ் 1758 இல் குறிப்பிட்டார்.  
இலங்கை யானைகளின் எண்ணிக்கை ஒரு சில தேசிய பூங்காக்களில் பெரியளவில் மட்டுப்படுத்தப்பட்டுள்ளது. உடவளவை தேசியப் பூங்கா, யால தேசிய வனம், வில்பத்து தேசிய வனம், மின்னேரியா தேசிய வனம் ஆகியன அவ் யானைகளைக் காணக்கூடிய முக்கிய இடங்களாகும்.
# இலங்கை யானை

## பண்புகள்

பொதுவாக ஆசிய யானைகள் ஆப்பிரிக்க யானையைவிடச் சிறியவைகயாகவும் தலையில் பெரிய உடலமைப்பைக் கொண்டிருக்கும். அவற்றின் தும்பிக்கை முனையில் ஒன்றை விரல் போன்ற வளர்ச்சியைக் கொண்டிருக்கும். அவற்றின் பின்புறம் புடைத்தோ அல்லது சமதளமாகவோ காட்சியளிக்கும். பொதுவாக, பெண் யானைகள் ஆண் யானைகளைவிட சிறியதாகவும் தந்தம் சிறியதாகவும் அல்லது தந்தம் அற்றும் காணப்படும்.  
இலங்கை யானைகள் தோளை 2 – 3.5 மீ (6.6 – 11.5 அடி) உயரத்திற்கு எழுப்பவல்ல பாரிய உட்பிரிவு இனமாகும். மற்றும் அவற்றின் எடை 2,000 – 5,500 கிலோ கிராம் (4,400 – 12,000 பவுண்டு) ஆகவும், 19 சோடி விலா என்புகளைக் கொண்டும் காணப்படும். இவற்றின் தோல் நிறம் இந்திய யானைகளைவிட கருமையாகவும், அதிக மங்கல் புள்ளிகள் காதுகளிலும், முகத்திலும், தும்பிக்கையிலும், வயிற்றிலும் காணப்படும்.  
7 வீதமான ஆண் யானைகள் மாத்திரமே தந்தத்தினையுடையன. ஆயினும், 2011 இல் இலங்கை வனப்பாதுகாப்பு திணைக்களத்தினால் நடத்தப்பட்ட எண்ணிக்கை மதிப்பீடு
2 வீதமான யானைகள் மாத்திரமே தந்தங்களைக் கொண்டிருக்கின்றன எனக் கூறுகின்றது.  
இலங்கை தேசிய பூங்காக்களில் உள்ள யானைகளின் எண்ணிக்கையானது கி.மு 200 கால வரலாற்று மற்றும் 19 ஆம் நூற்றாண்டு பிரித்தானிய ஆட்சியில் எடுக்கப்பட்ட ஒளிப்படங்களுடன் ஒப்பு நோக்கம்போது வீழ்ச்சியடைந்துள்ளது.
# இலங்கை யானை

## இயற்கைச் சூழல் மற்றும் நடத்தை

பெரிய விலங்குகளாக வகைப்படுத்தப்பட்டுள்ள யானைகள் 150 கிலோ கிராம் (330 பவுண்டு) தாவரங்களை ஒரு நாளைய உணவாகக் கொள்ளும். அவை பல வகையான தாவரங்களை உணவாகக் கொள்ளக்கூடியவை. இலங்கையின் வடமேல் பகுதிகளில் சனவரி 1998 முதல் திசம்பர் 1999 வரையான காலப்பகுதிகளில் யானைகளில் உணவுப் பழக்கம் அவதானிக்கப்பட்டது. 35 தாவர குடும்பங்களுக்குச் சொந்தமான 27 பயிரிடப்பட்ட தாவரங்கள் உட்பட மொதத்ம் 116 வகை தாவரங்கள் அவற்றினால் உணவாகக் கொள்ளப்பட்டன. அவற்றில் அரைவாசிக்கு மேற்பட்டவை மரங்களை அல்லாத புதர், மூலிகை, புல், கொடி வகை தாவரங்களாகும். 25 வீதத்திற்கு மேற்பட்டவை தானிய அல்லது அவரைக் குடும்பத்தைச் சேர்ந்தவையும், 19 வீதமானவை புல் வகை தாவரங்களும் ஆகும். இளம் யானைகள் புல் வகைத் தாவரங்களைப் பிரதானமாக உண்கின்றன.  
உணவு வளங்கள் மீள் உருவாக்கக் காடுகளில் ஏராளமாகக் காணப்படுகின்றபோதிலும் அடர்த்தி குறைந்து காணப்படுகின்றன. பாரம்பரிய விவசாய முறை வெற்றிகரமான தாவர வளர்ச்சி முறை முன்னேற்றம் யானைகளுக்குச் சிறப்பான வாழ்விடத்தை வழங்க வல்லது.  
இலங்கையில் யானைகளின் எண்ணிக்கையளவு:
- 12,000 – 14,000 : 19 ஆம் நூற்றாண்டில்
- 10,000 : 20 ஆம் நூற்றாண்டில்
- 7,000 – 8,000 : 1920 களில்
- 1,745 – 2,455 : 1969 இல்
- 2,500 – 3,435 : 1987 இல்
- 3,150 – 4,400 : 2000 இல்
- 3150 : 2006 இல்
- 2900-3000 : 2007 இல்
- 5879 : 2011 யானைகள் கணக்கெடுப்பு
# இலங்கை யானை

## அச்சுறுத்தல்கள்

இலங்கையில் யானைத் தந்த வர்த்தகம் 2000 வருடங்களுக்கு மேலான நீண்ட வரலாற்றைக் கொண்டது. 19 ஆம் மற்றும் 20 ஆம் நூற்றாண்டு ஆரம்ப பிரித்தானிய ஆட்சிக்காலத்தில் நினைவுச்சின்ன சேகரிப்பு வேட்டைக்காரர்களால் யானைகள் கொல்லப்பட்டன. மேஜர் தோமஸ் ரோஜர் 1,500 இற்கு மேற்பட்ட யானைகளைச் சுட்டுக் கொன்றார். இதனடிப்படையில், இவரால் நான்கு வருடங்களில் ஒவ்வொரு நாளும் சராசரியாக ஒரு யானை கொல்லப்பட்டது. கப்டன் கலிவே மற்றும் மேஜர் ஸ்கின்னர் ஆகியோரால் தோமஸ் கொன்றதன் அரைவாசியளவு யானைகள் சுடப்பட்டன எனக் கருதப்படுகின்றது. மேலும் பலரால் 250-300 வரையான யானைகள் அக்காலப்பகுதியில் கொல்லப்பட்டன. இருபதாம் நூற்றாண்டு ஆரம்பத்தில் யால தேசிய வனம் இலங்கையிலுள்ள பிரித்தானியர்களின் வேட்டையாடல் விளையாட்டுக்காக ஒதுக்கப்பட்டிருந்தது.  
இலங்கையில் உள்நாட்டு யுத்த காலத்தில் நிலக்கண்ணி வெடிகளால் யானைகள் அங்கவீனமாகியும் கொல்லப்படுதலுக்கும் உள்ளாகின. 1990 இற்கும் 1993 இற்கும் இடைப்பட்ட காலத்தில் 165 யானைகள் துப்பாக்கி வேட்டு காயத்தினால் இறந்தன. 1994 இல் குறைந்தது 96 யானைகள் சுடப்பட்டும் நிலக்கண்ணி வெடிக்கு உட்பட்டும் கொல்லப்பட்ட, 20 யானைகள் நிலக்கண்ணி வெடியினால் முடமாக்கப்பட்டன.  
இன்று இலங்கையில் கொம்பன் யானைகள் அருமையாகவுள்ளதானது சட்ட விரோத யானைத் தந்த நடவடிக்கை ஒர் பாரிய விடயமாக இல்லாதுள்ளது. ஆயினும், சில யானைத் தந்த வர்த்தகம் செயற்பாட்டிலுள்ளது. கண்டி சட்ட விரோத யானைத் தந்த வர்த்தகத்திற்கான இடமாக அடையாளம் காணப்பட்டுள்ளது. யானைகளுக்கான பாரிய அச்சுறுத்தல் மனித சனத்தொகை வளர்ச்சியும் அதனால் ஏற்படும் நிலத்திற்கான கேள்வியிலும் தங்கியுள்ளது. நிர்ப்பாசன மற்றும் அபிவிருத்தி செயற்திட்டங்களினால் யானைகளின் இடப்பரப்பு நீர்ப்பாச்சல் விவசாயம் மற்றும் குடியிருப்புக்களினால் குறிப்பிடத்தக்க இழப்புகளுக்கு உள்ளாகின்றது.  
1999 இற்கும் 2006 இற்கும் இடைப்பட்ட காலத்தில் ஒவ்வொரு வருடமும் கிட்டத்தட்ட 100 யானைகள் கொல்லப்பட்டன. யானைகள் பயிர்களையும் வீடுகளையும் காப்பாற்றுவதற்காகவும் கொல்லப்படுகின்றன. மேலும், காடழிப்பு, வறட்சி, பட்டினி போன்ற காரணங்களாலும் கொல்லப்படுகின்றன. வறட்சியான காலங்களில் யானைகள் விவசாய நிலங்களையும் உணவுகளையும் சேதப்படுத்துகின்றன. 2006 ஆம் ஆண்டில் 80 யானைகள் வட மேற்கிலும், 50 யானைகள் தெற்கு மற்றும் கிழக்கிலும், ஏனைய நாட்டின் பகுதிகளில் 30 யானைகளுமாக மொத்தம் 160 யானைகள் கொல்லப்பட்டன.
# இலங்கை யானை

## பாதுகாத்தல்

ஆசிய யானைகள் (*Elephas maximus*) சிட்சின் அனுபந்தம் I இல் பட்டியலிடப்பட்டுள்ளது.  
வனவிலங்கு பாதுகாப்புத் திணைக்களத்தின் யானைப் பாதுகாப்பு தந்திரோபாயமானது அதிகமானளவு சாத்தியமான எண்ணிக்கை பொருத்தமான வாழ்விட பரந்த இடப்பரப்பில் பாதுகாத்தலை குறிக்கோளாகக் கொண்டது. இதன் அர்த்தம் பாதுகாக்கப்படும் விலங்குகள் பாதுகாக்கப்பட்ட இடத்தின் முறையிலும், அதற்கு வெளியிலுள்ள பல விலங்குகள் அவ்விட உதவியாலும், நில உரிமையாளர் பாதுகாக்கப்பட்ட வலையமைப்பு பகுதிக்கும் தடுத்தலை ஏற்றுக் கொள்ளலுமாகும்.  
- கேகாலையிலுள்ள பின்னவள யானைகள் அனாதைமடம் காயப்பட்ட யானைகளைப் பராமரிக்கவும், கைவிடப்பட்ட யானைக் குட்டிகைள கவனிக்கவும் உள்ளது. கிட்டத்தட்ட 70 யானைகள் இங்குள்ளன. இங்கு சினைப்படுத்தலும் மேற்கொள்ளப்படுகின்றது.
- உடவளவை தேசியப் பூங்காவிலுள்ள உடவளவை இடைக்கால நிலையம் ஓர் புனர்வாழ்வு நிலையமாகும். இங்கு கைவிடப்பட்ட யானைக் குட்டிகள் காட்டில் விடப்படும் வரை வளர்க்கப்படுகின்றன.
# இலங்கை யானை

## கலாச்சார சித்தரிப்பு

யானைகள் சிங்கள அடையாளத்தில் பொதுவான ஓர் விடயமாகப் பல ஆண்டுகளுக்கு (சுமார் 2000) முன்பிருந்தே காணப்பட்டு, பிரித்தானிய ஆட்சி வரை தொடர்ந்தது. போர்த்துக்கேய இலங்கைச் சின்னம், ஒல்லாந்து (இடச்சு) இலங்கைச் சின்னம், பிரித்தானிய இலங்கைச் சின்னம் என்பவற்றில் யானை இடம் பெற்றிருந்தது. அவ்வாறே, பிரித்தானிய இலங்கையின் அரச கொடியிலும் 1875 முதல் 1948 வரையான காலப்பகுதியில் யானை இடம் பெற்றிருந்தது. இன்றுகூட இலங்கையிலுள்ள பலதரப்பட்ட நிறுவனங்களில் யானை சின்னமாகக் குறியீடாகவும் பாவிக்கப்படுகின்றது.  
யானைக்கும் மனிதனுக்குமான பல வருடங்களுக்கு மேற்பட்ட தொடர்பானது முக்கிய கலாச்சார அடையாளமாக விளங்குகின்றது. இலங்கையிலுள்ள பெரிய பெளத்த விகாரைகள் யானைகளைக் கொண்டுள்ளன. பெளத்த, சைவ சமயச் சடங்குகள் மற்றும் சமய ஊர்வலங்களில் யானையின் பங்கு முக்கியத்துவம் பெறுகின்றது. குறிப்பாக, பெரகரா நிகழ்வில் யானைகளின் பங்கு முக்கியத்துவமிக்கது.
# கிப்கொப் தமிழன் (இசைத் தொகுப்பு)

**கிப்கொப் தமிழன்** என்பது தமிழ்நாட்டில் இருந்து வெளிவந்த ஒரு தமிழ் சொல்லிசை இசைத்தட்டு ஆகும். தமிழ், தமிழர், சமூக கருத்துகள், பெண்கள் எனப் பல்வேறு கருத்துகள் கொண்ட பத்துப் பாடல்கள் இதில் உள்ளன. இதன் முதன்மை ஆக்கர் ஆதி ஆவார்.
# கிப்கொப் தமிழன் (இசைத் தொகுப்பு)

## பாடல்கள்

- மனிதன் தமிழன்
- தமிழன்டா
- தமிழ் தெரியும்
- கிளப்பில மப்பில
- செந்தமிழ் பெண்ணே
- சீப் பப்புளாரிட்டி
- இறைவா
- கற்போம் கற்பிப்போம்
- கே, டு வட் ஐ சே
# கடற்கன்னி

**கடற்கன்னி** (*mermaid*) என்பது மேற் பகுதி பெண்ணாகவும், கீழ்ப்பகுதி மீன் வாலும் கொண்ட ஓரு நீர்வாழ் உயிரினம் பற்றிய கற்பனை விபரிப்பாகும். கடற்கன்னி பற்றிய நாட்டாரியல் ஐரோப்பா, சீனா, இந்தியா என உலகலாவிய கலாசாரங்களில் காணப்படும் ஓர் விடயமாகும். முதன் முதலாக இது பற்றிய கதைகள் புராதன அசிரியாவில் காணப்பட்டது. *அட்டாகடிசு* எனும் தேவதை தன் மனிதக் காதலனைத் தவறுதலாகக் கொன்றதும் அவமானத்தினால் கடற்கன்னியாக மாறினாள் என அக்கதை கூறுகின்றது. இன்னுமொரு நாட்டாரியல், அவை மனிதாபிமானம், நன்மை செய்தல் அல்லது மனிதனுடன் காதலில் வீழ்தல் ஆகியவற்றைக் கொண்டிருக்க முடியுமென்று கூறுகின்றது.
# வார்ப்புரு:Infobox mythical creature

| caption = }
| label2 = குழு
| data2 = }
| label3 = உப குழு
| data3 = }
| label4 = ஒத்த உயிரினம்
| data4 = }
| label5 = மூலம்
| data5 = }
| label6 = தொன்மவியல்
| data6 = }
| label7 = First reported
| data7 = }
| label8 = Last reported
| data8 = }
| label9 = நாடு
| data9 = }
| label10 = பிரதேசம்
| data10 = }
| label11 = வாழ்விடம்
| data11 = }
}}<noinclude></noinclude>
# கச்சாய்

**கச்சாய்** (*Kachchai*) இலங்கையின் வட மாகாணத்தில் யாழ்ப்பாண மாவட்டத்தில் தென்மராட்சியில் சாவகச்சேரி பிரதேச செயலாளர் பிரிவில் இருக்கும் ஒரு சிறிய ஊர். இக்கிராமத்திற்கு எல்லைகளாக தெற்குப்புறமாக கடல் நீர் ஏரியும், மேற்குப் புறமாக அல்லாரையும், வடக்குப் புறமாக கொடிகாமமும், கிழக்கு புறமாக பாலாவியும் உள்ளன. சாவகச்சேரியில் இருந்து கிழக்கே 4 கி.மீ. தூரத்தில் கச்சாய் உள்ளது. இந்த ஊரில் கச்சாய் கடல் நீரேரி, கச்சாய் துறைமுகம், கச்சாய் குளம் மற்றும் கச்சாய் வயல் வெளி, கண்ணகை அம்மன் கோவில், தமிழ்க் கலவன் பாடசாலை என பல வளங்கள் உள்ளன. இது ஒரு தமிழ்க் கிராமம் ஆகும். இக்கிராமத்துக்கு போக்குவரத்து வீதிகளாக சாவகச்சேரி-கச்சாய் வீதி, மற்றும் கொடிகாமம்-கச்சாய் வீதிகள் உள்ளன. இதன் தேர்தல் தொகுதியாக சாவகச்சேரி தேர்தல் தொகுதி உள்ளது.
# கச்சாய்

## வரலாறு

யாழ்ப்பாண அரசு காலத்தில் தென்மராட்சியின் நிலப்பரப்பு மிகப் பெரியதாக இருந்தது. பெருநிலப்பரப்பு, கடல்சார் வாணிகம் என்பவற்றில் 'கச்சாய்த் துறைமுகம்' முக்கிய இடத்தைப் பெற்றதுடன் யாழ்ப்பாண அரசுக்கு உதவியாக தென்னிந்தியாவில் இருந்து வந்த படைகள் இத்துறைமுகத்தையே பயன் படுத்தியதாகவும் கூறப்படுகிறது.  
'வையாபாடல்', 'கைலாயமாலை' முதலான தமிழ் நூல்கள், யாழ்ப்பாண அரசு காலத்தில் தென்னிந்தியாவில் இருந்து வருவிக்கப்பட்ட தமிழ்க் குடிகளில் ஒரு பிரிவினர் தென்மராட்சிப் பிராந்தியத்திலுள்ள கச்சாய், முகமாலை, கோகிலாக்கண்டி முதலிய இடங்களில் குடியேற்றப்பட்டதாகவும் அவ்விடங்களை நிர்வகிக்க அதிகாரிகள் நியமிக்கப்பட்டதாகவும் கூறுகின்றன எடுத்துப்பார்க்கையில், கச்சாயில் ஒல்லாந்தர் ஆட்சிக்காலத்தில் பூதத்தம்பி என்ற ஒரு அரசன் ஆட்சி செய்ததாகவும், அவன் தனது மகாராணிக்காக ஒரு கோட்டை கட்டினான் என்றும், அந்தக் கோட்டையில் மகாராணி தங்கி இருந்த காலப்பகுதியில் ஒல்லாந்தருக்கும் பூதத்தம்பிக்கும் இடையில் போர் ஆரம்பித்ததாகவும், அந்த நேரம் வெளியில் செல்லமுடியாத காரணத்தால் அந்தக் கோட்டைக்கு மேற்கு புறத்தில் அமைந்திருந்த காளி கோவிலைத் தனது ராணி வணங்கச் செல்வதற்காக அந்த காளி கோவிலுக்கும், ராணியின் அரண்மனைக்கும் இடையில் ஒரு சுரங்கப்பாதை அமைத்தான் என்றும் கூறப்படுகின்றது. அதேபோல், தன் ராணி நீராடுவதற்கு அரண்மனைக்கு வடக்கு பக்கமாக ஒரு குளம் கட்டி, அங்கிருந்து ராணியார் அரண்மனை திரும்புவதற்காக அந்தக் குளத்துக்கும் கோட்டைக்கும் இடையில் ஒரு சுரங்கப்பாதை அமைத்ததாகவும், ராணி குளத்தில் நீராடி முடிந்ததும் அத்தர், மஞ்சள் போன்றன பூசி நீராடுவதற்கு சுரங்கப் பாதையின் முடிவில் சிறு கிணறு ஒன்றையும் கட்டியதாகவும் ஒரு வரலாறு பேச்சு வழக்கில் உள்ளது.  
அதே சமயம் கச்சாயில் தற்போதும் ஒரு பகுதியாக உள்ள கோட்டையடி என்ற இடத்திற்கு இன்னுமொரு வரலாறும் உண்டு. அதாவது ஒல்லாந்தருக்கும் பூதத்தம்பிக்கும் இடையில் நடந்த யுத்தத்தில் பூதத்தம்பி தோல்வி அடைந்தபோது அவனை சிறைப்பிடித்த ஒல்லாந்தர் அவனைக் கச்சாய் கடல் கரையில் கொண்டு போய் வெட்டும் போது அவன் எட்டு துண்டுகளாக வெட்டப்பட்டான் என்றும், அதன் பிறகு பூதத்தம்பியின் ராணியை வசீகரித்து தன் ராணியாக்கிக்கொண்ட ஒல்லாந்த அரசன் ராணியை யாழ்ப்பாணக் கோட்டைக்குக் கொண்டு சென்றதாகவும், அதன் பின் தம் மதமான கிறிஸ்த்தவ மத பாதிரிமார்களுக்கு ஒல்லாந்த அரசன் கச்சாயிலிருந்த கோட்டையை வழங்கினான் என்றும், அதில் இருந்த கிறிஸ்தவ பாதிரியார் அந்த ராணி நீராடிய அதே குளத்தில் நீராடியதாகவும், அதனால் அந்த குளத்துக்கு பாதிரி குளம் என்றுபெயர் வந்ததாகவும், ஒரு வரலாறு தற்போதும் பேச்சு வழக்கில் உள்ளது. இங்கே குறிப்பிட்டுள்ள இந்த கோட்டை இப்போது அழிந்திருந்தாலும், இதன் எச்சங்கள் இப்போதும் கானபடுகின்றன. அதில் பாதிரி குளம், மற்றும் கிணறு, மண்ணால் கட்டபட்ட அந்த கோட்டை இப்போது மண்மேடாக காட்சி அளிக்கிறது. இருக்கும் இடம்: கொடிகாமம் கச்சாய் வீதி மற்றும் சாவகச்சேரி கச்சாய் வீதி இணையும் கச்சாய் சந்தியில் இருந்து சாவகச்சேரி போகும் பக்கமாக 500 மீ தூரத்தில் காணப்படுகின்றன.
# கச்சாய்

## வரலாறு

### ஈழப்போராட்ட வரலாற்றில்

ஈழப்போரினால் உயிர்ச் சேதங்கள் பெரிய அளவில் இல்லையெனினும், கச்சாய் பெரிதும் பாதிக்கப்பட்டது. பொருளாதாரத்தை பொறுத்த வகையிலும், மனம் சார் வகையிலும் பெரிதும் பாதிக்கப்பட்டுள்ளது. கடற் தொழிலை நம்பி இருந்த மக்கள் பல ஆண்டுகளாக கடல் தொழில் செய்ய முடியாமையும், மற்றும் விவசாயிகள் தங்கள் அன்றாட வேளாண்மைத் தொழில்களை செய்ய முடியாமல் இருந்ததே இதற்கான காரணங்கள். அதேவேளை ஈழப்போராட்ட வரலாற்றில் தமிழீழ விடுதலை புலிகளின் தளபதிகளில் ஒருவரான சார்ல்ஸ் அன்டனி (சீலன்) இந்த ஊரின் அல்லாரை எல்லைப்பகுதியில் 1983 இலங்கை இராணுவத்துடனான சண்டையில் இறந்தார். கச்சாய் ஊரில் இருந்து பல போராளிகளும் ஈழப்போராட்டத்தில் இறந்துள்ளார்கள்.
# கச்சாய்

## மக்கள் வகைப்பாடு

கச்சாய் ஆனது கச்சாய் தெற்கு, கச்சாய் வடக்கு என இரு பிரிவுகளையுடையது. கச்சாயில் (2012) கிட்டத்தட்ட 673 தமிழ் குடும்பங்கள் வசிக்கின்றன, ஒரு மூன்று ஆண்டுகளுக்கு (2009) முன்பு 540 குடும்பமாக இருந்தது.
# கச்சாய்

## மக்கள் வகைப்பாடு

### சமூகக் கட்டமைப்பு

கச்சாயில் யாழ்ப்பாணத்துச் சாதியமைப்பு கட்டமைப்பை ஒத்த சமூகக் கட்டமைப்பு உள்ளது. அவற்றில் பின்வருமாறு: கோவியர், சான்றார், நளவர், முக்கியர், வெள்ளாளர்/(வேளாளர்) ஆகிய சாதிய அடையாளங்கள் இங்கு உள்ளன. அதே வேளை கோவில், பாடசாலை, விளையாட்டு போன்ற பொது இடங்களில் இவர்களுக்கிடையில் வேற்றுமை இல்லை.
# கச்சாய்

## பண்பாடு

இந்தக் கிராமத்தைச் சேர்ந்த மக்களின் பண்பாடு யாழ் மாவட்டத்தைப் போல்தான். இருந்தாலும் கச்சாய்க் கிராமத்து மக்கள் நகர்ப்புற மக்களை விடச் சற்று வேறுபட்டவர்கள். இந்தக் கிராமத்தில் ஆண்களும், பெண்களும் வேலை செய்தாலும், பெண்கள் சிறு கைத்தொழில் சார் தொழில்களே பொதுவாகச் செய்கின்றனர். உறவு முறைகளில் திருமணம் செய்வதும் இங்கு அதிகமாக காணலாம். கச்சாய் ஊரில் நூறு வருடத்துக்கு உட்பட்ட காலங்களில் காரைநகர், கோயிலாக்கண்டி, நவாலி, மண்டைதீவு, பூநகரி, மீசாலை, போன்ற பிற பிரதேசத்து மக்கள் குடியேறி வாழ்கிறார்கள்.
# கச்சாய்

## பண்பாடு

### வாழ்க்கை முறை

கச்சாய் ஊரைச் சேர்ந்தவர்கள் வேறு சாதி/மதம் இனத்தவருடனான திருமணங்கள் இங்கு அரிதாகவே உள்ளன, ஒரு நபர் திருமணம் செய்வதற்கு முன் தனது பெற்றோருடனேயே வாழ்கிறார், திருமணம் முடிந்த அன்றைய நாளில் இருந்து தனிக் குடித்தன வாழ்வில் இறங்குகிறார்கள். இந்த ஊரின் கோடை காலத்தில் அதி சிறப்பு உணவாக யாழ்ப்பாணத்து கூழ் பெரும்பாலும் அனைத்து குடும்பங்களிலும் தயாரிக்கப்படும்.
# கச்சாய்

## கல்வி

### பாடசாலைகள்

கச்சாய் தமிழ் கலவன் பாடசாலை தற்போது பத்தாம் வகுப்புவரை நடத்தபடுகிறது. இப் பாடசாலையில் இப்பொழுது இருபத்தியொம்பது ஆசிரியர்கள் பணி புரிகின்றனர்(2012). அதே வேளை இப் பாடசாலை மகாவித்தியாலம் ஆக்க வேண்டும் என்று இருபது வருடங்களாக(1992) முயற்சி செய்து வந்தாலும் இதுவரை அது சாத்தியம் அற்றதாகவே உள்ளது. கச்சாயில் இருக்கும் மாணவர்களில் பலர் சாவகச்சேரி இந்துக் கல்லூரிக்கும், கொடிகாமம் திருநாவுக்கரசு மகா வித்தியாலயத்துக்கும் போவதே இதற்கான காரணமாக அமைந்துள்ளது.
# கச்சாய்

## பொருளாதாரம்

கச்சாய் ஊரைப் பொறுத்த வரையில் பொருளாதாரம் உயர்ந்த நிலையிலேயே உள்ளது. அதற்கான காரணங்கள் உள்ளூர் உற்பத்தியாக மரக்கறி வகைகள் இந்த ஊரில் அதிகளவு காணப்படுவதும், மீன்பிடித் தொழில் இங்கு அதிகளவாக நடைபெறுவதும் அதற்கான காரணங்களாகும். கச்சாய் கடல் நீரேரியில் பிடிக்கப்படும் இறால், நண்டு என்பன வெளி நாடுகளுக்கு ஏற்றுமதி செய்யப்படுகின்றன. இதை அடுத்து இந்த ஊரைச் சேர்ந்த பல தமிழர்கள் புலம்பெயர் நாடுகளில் வாழ்வதனால் அவர்களின் பொருளாதார உதவியும் இந்தக் கிராமத்துக்கு அதிகளவில் கிடைக்கின்றன. பொதுவாக நடுத்தர மக்கள் இங்கு வாழ்கிறார்கள் என்று சொல்லலாம்.(2012)
# கச்சாய்

## பொருளாதாரம்

### புலம் பெயர் தமிழர்

கச்சாயின் புலம் பெயர் தமிழர்கள் பல மேற்கத்தேய நாடுகளில் வாழ்கின்றனர். அவை பின் வருமாறு: டென்மார்க், சுவீடன், யேர்மனி, நெதர்லாந்து, பிரான்ஸ், பிரித்தானியா, சுவிஸ், இத்தாலி, அமெரிக்கா, கனடா, மற்றும் அரபு நாடு போன்ற நாடுகளில் வாழ்கிறார்கள். இவர்களின் பொருளாதார உதவி இந்த கிராமத்துக்கு பெருமளவில் கிடக்கின்றன என்பது இங்கு குறிப்பிட தக்கது.
# கச்சாய்

## இயற்கை வளம்

### நீர் வளம்

இந்த பிரதேசத்தின் நிலம் நீர் மட்டத்தில் இருந்து பத்து, பதினைந்து, அடிகளே உயரமானது, அதனால் இந்த கிராமத்தைப் பொறுத்தவரையில் நீர் வளத்துக்குக் குறைவில்லை என்றுதான் சொல்ல முடியும், அதே வேளை இக் கிராமத்திலும், இந்த ஊரைச் சுற்றியுள்ள அயல் ஊர்களிலும் பல குளங்கள் உள்ளனவும் இதுக்கு ஒரு சிறந்த உதாரணமாகும், நீர் வளம் என்பது இந்த ஊரைப் பொறுத்த வரையில் அளவுக்கு அதிகமாகவே உள்ளன என்றுதான் கூறவேண்டும். ஒவ்வொருவர் வீட்டிலும் நீருக்காக ஒரு கிணறு கட்டி இருப்பார்கள் அதன் மூலம் தங்கள் நீரின் தேவையைப் பூர்த்தி செய்கிறார்கள். இவ் ஊரின் குடிநீரிலோ அல்லது குளத்து நீரிலோ உவர் தன்மை இல்லை என்பது குறிப்பிட தக்கது. இங்கு வாழும் வேளான்மை/விவசாயம் செய்பவர்கள் கிணறு, கேணி, குளம் போன்றவற்றில் இருந்து தங்கள் நீர் தேவையை பெறுகின்றனர்.
# கச்சாய்

## இயற்கை வளம்

### மண் வளம்

இந்த கிராமத்து மண் பார்ப்பதற்கு குருமணல் போன்றுதான் இருக்கும், அதேவேளை இந்த மண் விவசாயத்துக்கு ஏற்ற மண்ணாக இல்லாவிட்டாலும் விவசாயிகள் தங்கள் விவசாயத்துக்கு ஏற்றால் போல் தமது விவசாய நிலங்களை பண்படுத்தி வைத்துள்ளனர். அதே வேளை இந்த கிராமத்தில் அனைத்து பயிரினங்களும் பயிரிட முடியாமலும் உள்ளது, உதாரணமாக, உருளைக் கிழங்கு, வெங்காயம், கோவா, தக்காளி, பீட்ரூட், போன்ற பயிர்களை இந்த மண்ணில் பயிரிட முடியாது,
இந்த கிராமத்து மண் குருமணல் போல் இருப்பதால் பயிரிடப்படும் பயிர்களுக்கு அதிக அளவான தண்ணீர் பாய்ச்சவேண்டி உள்ளது. நீர் வளம் இங்கு தாராளமாக கிடைப்பதனால் விவசாயிகளுக்கு இது ஒரு பெரிய பிரச்சனை இல்லை. அதே வேளை யாழ்ப்பாணத்தில் பல பகுதிகளுக்கு வீடு கட்டுவதற்கான மணல் இந்த கிராமத்தில் இருந்துதான் சென்றடைகின்றன.
# கச்சாய்

## இயற்கை வளம்

### காற்று

கச்சாய் கிராமத்தில் காற்றுக்குப் பஞ்சம் இல்லை. கச்சாய் கடல் நீர் ஏரி இருப்பதனால் கடலில் இருந்து அதிகளவான காற்று வீசிக் கொண்டே இருக்கும், அதே வேளை இந்த கிராமத்திலும், இக் கிராமத்தைச் சுற்றியும் வயல்வெளிகளும் அதிக அளவில் காணப்படுவதனாலும் காற்று இங்கு அதிகம். இருந்தாலும் கோடை காலத்தில் வரும் ஆடி மாதத்தில், இந்த ஊரில் காற்று குறைவாகவே இருக்கும். இவ் ஊரின் அதிகக் காற்று கூடிய காலங்களாக பங்குனி, சித்திரை, வைகாசி, கார்த்திகை மற்றும் மார்கழி மாதங்கள் உள்ளன. அதே வேளை இந்த ஊரின் மாரிகாலம் என்றால் காற்றோடு சேர்ந்த மழையினால் வெள்ளம் வருவது உண்டு.(2012)  
இந்த ஊருக்கு மட்டும் இல்லாது யாழ் மாவட்டத்துக்கே இருக்கும் காற்றின் பண்புகளாவன:
- வாடை - வடக்கில் இருந்து வீசும் காற்று (வாடை என்றால் குளிர் என்று பொருள் உள்ளது)
- சோழகம் (தென்றல்) - தெற்கில் இருந்து வீசும் காற்று (தென்றல் என்றால் மிதமான ரசிக்கும் விதத்தில் வீசும் காற்று என்று பொருள் உள்ளது)
- கொண்டல் - கிழக்கில் இருந்து வீசும் காற்று
- கச்சான் (காற்று) - மேற்கில் இருந்து வீசும் காற்று
- தென்மேற்கு பருவப் பெயர்ச்சிக் காற்று)
# கச்சாய்

## தொழில்கள்

பின்னல்]]  
இந்த ஊரில் பலவகையான தொழில்கள் செய்கிறார்கள். விவசாயம், மீன்பிடித்தல், தென்னை, பனை மதுபான உற்பத்தி, போன்றவை முக்கிய தொழில்களாக உள்ளன. இக்கிராமத்தில் பாடசாலை ஒன்றும் உள்ளது, யாழ் கச்சாய் கலவன் பாடசாலையில் பத்தாம் வகுப்பு வரை பாடம் சொல்லி கொடுக்கப்படுகிறது.  
இந்த ஊரில் மா, பலா, தென்னை, பனை, வேம்பு, நாவல்,முருங்கை போன்ற மரங்கள் அதிகமாகக் காணப்படுகின்றன. 2012 ஆம் ஆண்டுப் பகுதியில் இது சிறு வணிக மையமாகவும் உருவெடுத்துள்ளது. அதாவது சிறிய பலசரக்கு கடைகள், வீடு கட்டுமான கடை, சாப்பாட்டுக்கடை, மில், மது பான உற்பத்தி, சிறிய கைத்தொழில் என்பன போன்றவை இக்கிராமத்தில் இப்போது காணப்படுகின்றன. புலம்பெயர் நாடுகளிலும் இந்த ஊரைச் சேர்ந்தவர்கள் அதிகமாக வாழ்கிறார்கள்.
# கச்சாய்

## தொழில்கள்

### விவசாயம்

இந்த கிராமத்தில் விவசாயம் மூன்று விதமானவை அதில் ஒன்றான மரக்கறி வகைகளைக் கோடைகாலத்திலும், மாரி காலத்திலும் பயிரிடுவார்கள். அதே வேளை வயல் நிலங்களில் மாரிகாலத்தில் நெற் பயிரும், கோடைகாலத்தில் பயறு, உழுந்து, கடலை வகை பயிர் போன்ற தானிய வகைத் தாவரங்களை பயிரிடுவார்கள். மற்றும் மரக்கன்று வகைகளும் இந்த கிராமத்தில் பயிரிடப்படுகின்றன.  
இங்கு பயிரிடப்படும் மரக்கறிகளில் பின்வருவன அடங்கும்: பயற்றம் கொடி , புடோல், பாகல், மிளகாய், சர்க்கரை பூசணி, நீத்துப்பூசணி, கத்தரி, முருங்கை, கீரை வகை.  
இங்கு பயிரிடப்படும் மரக் கன்று வகைகளில் பின்வருன அடங்கும்: மா, பலா, மாதுளை, கொய்யா, தோடை, எலுமிச்சை, பப்பாசி, வாழை, தென்னை, பனை, பூ மரங்கள்.
# கச்சாய்

## தொழில்கள்

### பழங்கள்

மாம்பழம், பலாப்பழம், வாழைப்பழம், மாதுளைம்பழம், நாவல்பழம், தோடம்பழம், கொய்யாப்பழம், பப்பாளிப்பழம், வெள்ளரிப்பழம்,(2012)
# கச்சாய்

## தொழில்கள்

### கடற்றொழில்

இந்த ஊரைச் சேர்ந்த மீனவர்களிடம் இப்போது (2012), 47 வெளி இயந்திர சிறிய படகுகள் மற்றும் நான்கு மர வள்ளங்கள் (08/2012) உள்ளன இந்த படகுகள் மூலம் கச்சாய் கடல் நீர் ஏரி பகுதிகளில்தான் பலர் சிறியமீன், நண்டு, இறால் போன்றவற்றைப் பிடிக்கின்றனர், ஆனால் ஒரு சிலர் மட்டும் பாக்கு நீரிணைப் பகுதியில் பெரிய வகை மீன்களைப் பிடிக்கின்றனர். அந்த பெரிய மீன்கள் உடனடியாக கொழும்புக்கு ஏற்றுமதி செய்யபடுகின்றன. இந்த பிரதேசத்தில் பெயர் பெற்ற கடல் உணவாக நாச்சிக் குடா நீலக்கால் நண்டு பெயர் பெற்றது.  
இங்கு பிடிக்கப்படும் இறால்கள் இந்த ஊரிலே இறால் கருவாடு போட்டு யப்பான் போன்ற வெளி நாடுகளுக்கு ஏற்றுமதி செய்யப் படுகின்றன என்பதும் குறிப்பிட தக்கது. இங்கு பிடிக்கப்படும் மீன்கள் கச்சாய் துறைமுகத்தில் யப்பானால் கட்டி கொடுக்கப்பட்ட மீன் சந்தையிலும், கொடிகாமம், சாவகச்சேரி மீன் சந்தைகளிளும், விற்கப்படுகின்றன. மீன்/கடல் உணவு வகைகளில் பின்வருவன அடங்கும்:  
கொய்மீன், திரளிமீன், கெளிறுமீன், மணலைமீன், கலவாய்மீன், பாலைமீன், ஒட்டிமீன், எறியாள்மீன் (உழுவை மீன்), காரல்மீன், இறால், நண்டு. போன்ற பலவகையான மீன்கள் பிடிக்கப்பட்டாலும், இங்கு பிடிக்கப்படும் நண்டு, இறால் வெளி நாடுகளுக்கு ஏற்றுமதி செய்யப்படுகிறது, அதேவேளை இந்த தொழிலை நம்பி 200 க்கும் மேற்பட்ட குடும்பங்கள் வாழ்கின்றன. எது எவ்வாறு இருப்பினும் இங்கு உள்ள கடல் தொழிலாளிகளுக்கு போதிய வசதி எதுவும் அரசாங்கத்தலோ, வேறு வெளிநாட்டு நிறுவனங்களாலோ வழங்கப்படவில்லை என்பது வருத்தத்துக்கு உரியதாகும்.
# கச்சாய்

## தொழில்கள்

### தென்னை, பனை சார் தொழில்கள்

இந்த கிராமத்தில் அதிகளவான தென்னை மரம், பனை மரம் காணப்படுகின்றன, இவற்றில் இருந்து கள்ளு உற்பத்தி செய்யப்படுகின்றன, இங்கே பெறப்படும் மதுபானம் (கள்ளு) கொடிகாமம், சாவகச்சேரி போன்ற இடங்களில் விற்பனை செய்யப்படுகின்றன, மீதி உள்ளவை பனை, மற்றும் தென்னம் கள்ளை சாராயம் செய்வதற்காகக் கொடிகாமம் பனஞ்சாராயம் தயாரிப்பதற்கு சாராய வடிசாலைக்குக் அனுப்பப்படுகின்றன. கோடை காலங்களில் பனம் கட்டி உற்பத்தியும் இங்கு அதிகளவாக செய்யப்படுகின்றன.
# கச்சாய்

## கைத்தொழில்கள்

இந்த கிராமத்தில் வாழும் பெண்கள் பொதுவாக கைத்தொழிலே செய்கின்றனர். கிடுகு(பன்னாங்கு), பின்னல், ஒலைப்பட்டை கொளுதல், கடகம், தொப்பி, பாய், தமிழர் மூங்கில்வேலை கூடை இளைத்தல், பாக்குச்சீவல், கயிறு திரித்தல், பனாட்டு போடுதல், மீன்பிடி வலை பின்னுதல் போன்ற பல சிறு சிறு கைத்தொழில் புரிகின்றனர்.
# கச்சாய்

## கைத்தொழில்கள்

### கூலித்தொழில்

கச்சாயில் வாழும் மக்கள் கூலி தொழில் செய்பவர்களும் இருக்கிறார்கள், இம் மக்கள் தங்கள் வாழ்க்கையில் குறைந்த வருமானத்தை கொண்டவர்களாகவும் உள்ளனர், இங்கு ஆண்களும் பெண்களும் கூலித்தொழில் செய்து வருகிறார்கள். அவையாவன: நெல் வெட்டுதல், களை பிடுங்குதல், கட்டுமான பணிகளில், வீட்டு வேலைகள், மற்றும் வேளாண் தொழில்கள் போன்றவற்றை கூலித்தொழிலாக செய்து வருகின்றனர்.(2012)
# கச்சாய்

## ஊர்வனங்கள்

இந்த ஊரில் பலவகை ஊர்வனங்கள் இருக்கின்றன, அவைகளில் பெரும்பாலானவை கொடிய விசம் கொண்டனவாக உள்ளது. அதே வேளை இந்த கொடிய விசம் கொண்ட ஊர்வனங்களின் தாக்கம் அவ்வப்போது இந்த கிராமத்தில் வசிப்பவர்களுக்கு தாக்கமாகவே உள்ளன. இந்த ஊர்வனங்களின் தாக்குதலால் ஆண்டுக்கு குறைந்தது ஐந்து நபர்கள் தாக்கப்படுகிறார்கள். இருந்தாலும் உயிர் இழந்தவர்களின் எண்ணிக்கை ஒரு சிலரே. இக் கிராமத்தில் பெரிதும் அரிதானவகை பாம்புகளையும் காணலாம்.
அவை பின் வருமாறு: நாகப்பாம்பு வெள்ளை நாகம், தங்க நாகம் (மஞ்சள் நாகம்), கரு நாகம், பற நாகம், செட்டி நாகம், முத்திரை புடையன், இரத்தப்புடையன், கண்ணாடி விரியன், மணல் புடையன், சுருட்டை புடையன், சாரை பாம்பு, கோடாலிப்பாம்பு, கொம்பறி மூக்கன், பச்சிலிப்பாம்பு, நீர்ப்பாம்பு, ஓணான், அறணை, பல்லி, சிலந்தி, தேள் வகைகள், நட்டுவக்காளி, பூரான், பூச்சி வகைகள் என்பன இந்த கிராமங்களில் அதிகமாக காணப்படுகின்றன.(2012)
# கச்சாய்

## அரசியல்

இந்தக் கிராமத்தைப் பொறுத்தவரையில், தற்போது அரசியல் செயல்பாடுகள் அரிதாகவே காணப்படுகின்றன. ஆனால் இலங்கையில் நடந்த உள்நாட்டுப் போர் காலத்தில், அரசியல் நடவடிக்கைகள் பெரிய அளவில் காணப்பட்டன.
# கச்சாய்

## சமயம்

இந்த சிறிய கிராமத்தில் வாழுபவர்கள் பொதுவாக இந்து மதத்தைச் சார்ந்தவர்கள். தற்போது ஒரு சிலர் கிறிஸ்தவ மதத்தில் இணைந்திருக்கிறார்கள்.
# கச்சாய்

## சமயம்

### இந்துக் கோவில்கள்

இந்த கிராமத்தின் விசேட நிகழ்வான கச்சாய் கண்ணகை அம்மன் கோவில் வைகாசிப் பொங்கல் (விசாகப் பொங்கல்),காவடிகள்: பறவைக் காவடி, செடில் காவடி பால்க்காவடி, போன்றவையை இங்கு காணலாம். இங்கு காணப்படும் இந்துக் கோவில்கள்:  
- கச்சாய் கண்ணகை அம்மன் கோவில்
- கச்சாய் முருகன் கோவில்(கச்சாய் தெற்கு )
- மருதடி பிள்ளையார் கோவில்
- புங்கடி பிள்ளையார் கோவில்
- வீர பத்திரர் கோவில்
- கடல் கரை ஆலடி பிள்ளையார் கோவில்
- காளி கோவில்
- நரசிங்க வைரவர் கோவில்
- பாதாள வைரவர் கோவில்
- புது அம்மன் கோவில்
- சாளம்பன் தீவு ஆஞ்சிநேயர் கோவில்
- கச்சாய் கடல் கரை மாவடி பிள்ளையார் கோவில்
- ஐயனார் கோவில்
- நாச்சிமார் கோவில்
- விறுமன் கோவில் (கச்சாய் வடக்கு)
- அண்ணமார் கோவில் (கச்சாய் வடக்கு) மிருக பலி குடுக்கும் கோவில்(வட இலங்கையில் அண்ணமார் வழிபாடு)
- கச்சாய் புதூராயர் கோவில்
# நெபுலா

சூரியக் குடும்பதிற்கு அப்பால், தூசு, ஐதரசன், ஈலியம் மற்றும் ஏற்றமடைந்த வாயுக்களால் ஆன திரளான முகிலே **ஒண்முகில்** அல்லது **நெபுலா** (*Nebula*) ஆகும். *நெபுலா* என்ற இலத்தீனச் சொல்லுக்கு பனிமூட்டம் அல்லது புகை என்று பொருள். முதன்முதலாக சிறிய தொலைநோக்கிகளின் மூலம் அறிவியலாளர்கள் வானத்தைப் பார்க்க தொடங்கியபோது ஒளியுடன் கூடிய புகை போன்ற அமைப்புகளைக் கண்டார்கள். பழமையான ஒண்முகில்களில் புதிய பல விண்மீன்கள் உருவாகும். உதாரணமாகக் *கழுகு ஒண்முகிலைக்* குறிப்பிடலாம். இப்படியான அண்டவெளி முகில்களில் உள்ள வாயுக்கள் ஈர்ப்பால் ஒன்றிணைந்து விண்மீன்களை உருவாக்குகின்றன. விண்மீன்களாக உருவாகாத மீதி முகில் பிரதேசங்கள் விண்மீன்களின் ஈர்ப்பால் ஒன்றிணைந்து கோள்களாக உருவாகின்றன.
# நெபுலா

## ஒண்முகில்களுக்கான சில உதாரணங்கள்

- எறும்பு ஒண்முகில்
- பர்நாடு சுழற்சி
- பூமரங் ஒண்முகில்
- பூனைக் கண் ஒண்முகில்
- நண்டு விண்மீன் மண்டலம்
- கழுகு ஒண்முகில்
- எஸ்கிமோ ஒண்முகில்
- ஈட்டா ஒண்முகில்
- சுருள் ஒண்முகில்
- ஓய்வெடுத்து ஒண்முகில்
- குதிரைத் தலை ஒண்முகில்
- ஓரியன் ஒண்முகில்
- பெலிகன் ஒண்முகில்
- செஞ்சதுர ஒண்முகில்
- கங்கண ஒண்முகில்
- ரொசெட் ஒண்முகில்
# நெபுலா

## படத்தொகுப்பு

<>  
</>
# ஹெர்பிக்-ஹாரோ பொருள்

புதிதாகத் தோன்றிய விண்மீன்களுக்கு அண்மித்ததாக, நெபுலா போன்ற ஓர் அண்டவெளி அம்சமே **ஹெர்பிக்-ஹாரோ பொருள்** ஆகும். புதிய விண்மீன்களில் இருந்து மிக வேகமாக ஒடுங்கிய வடிவில் வெளிவரும் வாயுக் கூட்டம் ஏனைய வாயுக்களுடனும், தூசுத் துணிக்கைகளுடனும் மோதும் போது ஹெர்பிக்-ஹாரோ பொருள் உருவாகும். இவை ஏனைய அண்டப் பொருட்களைப் போலல்லாது சில ஆயிரம் வருடங்கள் மாத்திரமே நீடிக்கும்.
# இளங்காடு

**இளங்காடு** (*Elangadu*) அல்லது **இராசகிரி**
(ஆங்கிலம்: *Elangadu*) என்பது இந்தியாவின், தமிழ்நாடு மாநிலத்தின், தஞ்சாவூர் மாவட்டத்திலுள்ள, பூதலூர் ஒன்றியத்தில் உள்ள ஒரு ஊராட்சி ஆகும். இது *இராசகிரி* எனவும் அழைக்கப்படுகிறது.
# இளங்காடு

## பொருளாதாரம்

இந்தப் பகுதியில் விவசாயம் முக்கியத் தொழிலாகும் உள்ளது. நெல் சாகுபடியுடன் சேர்த்து நெல், தேங்காய், வாழை மற்றும் கரும்பும் ஒரு பொதுவான தொழிலாகும்.
# இளங்காடு

## வரலாறு

இங்கு குடியிருப்பாளர்களின் தமிழ் மீதான ஆர்வமும், ஆசிரியர்களாக வேண்டும் என்ற அவர்களின் விருப்பமும் 1881 ஆம் ஆண்டு ‘நற்றமிழ் சங்கம்’ இக்கிராமத்தில் நிறுவப்பட்டது.  
தமிழ் அறிஞர் பாண்டித்துரை தேவர் அந்த ஆண்டு சங்கத்தின் தொடக்க விழாவிற்கு இளங்காடு வந்தார். அன்றிலிருந்து தமிழ் கற்பிக்கப்படுகிறது. 2005 வரை, ஒவ்வொரு நாள் மாலை வேலையிலும் தமிழ் வகுப்புகள் மற்றும் சொற்பொழிவுகள் நடத்தப்பட்டன. யு.வி. சாமிநாத ஐயர், மறைமலை அடிகள், சோமசுந்தர பாரதியார் மற்றும் பலர் உள்ளிட்ட அறிஞர்கள் இங்கு வந்து பேசியுள்ளனர்
# இளங்காடு

## குறிப்பிடத்தக்கவர்கள்

ஜி நம்மாழ்வார்.
திருச்சி சிவா.
ஜி முருகையன் சேதுரர்
ஜி இளங்கோவன் பாப்புரெட்டியார்..
# இளங்காடு

## மக்கள்தொகை

2011 மக்கள் தொகை கணக்கெடுப்பின்படி, இளங்காடு மொத்த மக்கள் தொகை சுமார் 1600 ஆகும், அதில் 790 ஆண்கள் மற்றும் 810 பெண்கள். பாலின விகிதம் 10:20 ஆகவும், கல்வியறிவு விகிதம் 77.11% ஆகவும் இருந்தது.
# இளங்காடு

## கலாச்சாரம் ம்ற்றும் கோவில்கள்

ஸ்ரீ வளவனீஸ்வரர் கோவில், அத்தங்காத்த அய்யனார்.
ஸ்ரீ திரவுபதி அம்மன் கோவில்
ஸ்ரீ கண்ணன் கோவில்
ஸ்ரீ சப்த கன்னிமார் கோவில்
ஆண்டுதோறும் மே மற்றும் ஜூன் மாதங்களில் திரெளபதி அம்மன் கோவிலில் திருவிழா நடைபெறும்.
# நரோடா

**நரோடா **(*Naroda*) இந்தியாவின் குசராத் மாநிலத்தின் அகமதாபாத் மாநகரத்தின் வடகிழக்குப் பகுதியில் பாபுநகரின் சுற்றுப்புற நகர்ப்பகுதியாகும்.
1980களில் நரோடா தொழிற்பேட்டை நிறுவப்பட்ட பிறகு இதன் வளர்ச்சி மேலோங்கியது; 1996இல் இது அகமதாபாத்துடன் இணைக்கப்பட்டது. அகமதாபாத் பன்னாட்டு வானூர்தி நிலையத்திலிருந்து எட்டு கி.மீ. தொலைவிலும் எஸ்பி வளையச்சாலையிலும் அமைந்துள்ள நரோடா வளர்ந்துவரும் காந்திநகர்-அகமதாபாத்-வடோதரா (GAV) நடையின் அங்கமாக விளங்குகிறது.
# நரோடா

## புவியியல்

நரோடா அமைந்துள்ளது.
# நரோடா

## வரலாறு

குசராத் வன்முறையின்போது நரோடா பாட்டியாவில் மிக மோசமான இனக்கலவரம் நடந்தேறியது. 97 பேர் படுகொலை செய்யப்பட்ட இந்தக் கலவரங்கள் குறித்து விசாரிக்க இந்திய உச்ச நீதிமன்றம் சிறப்பு விசாரணை குழுவை நியமித்தது. இந்தக் குழு விசாரணை நடத்தி வழக்குப்பதிவு செய்து 62 பேர் கைது செய்யப்பட்டு அகமதாபாத் சிறப்பு தனிநீதிமன்றத்தில் வழக்கு தொடரப்பட்டது. ஆகத்து 29, 2012 அன்று இந்த தனி நீதிமன்றம் பாரதிய ஜனதா கட்சியின்முன்னாள் மந்திரியும், தற்போதைய பெண் எம்.எல்.ஏ.யுமான மாயா கோட்னானி, பஜ்ரங்தளம் அமைப்பாளர் பாபுபஜ்ரங்கி உட்பட 32 பேர் குற்றவாளிகளாக தீர்ப்பு வழங்கியது. பாபுபஜ்ரங்கிக்கு வாழ்நாள் முழுவதையும் சிறையில் கழிக்க வேண்டும் என்றும் பெண் எம்.எல்.ஏவான கோட்நானிக்கு 28 ஆண்டுகள் சிறை தண்டனையும் வழங்கப்பட்டது.